Here is a page extracted from Wikipedia that may contain CSS, HTML, and a lot of unformatted text.

Title: Vicente Escrivá
Content: Vicente Escrivá Soriano, naixito de Valencia (País Valenciano) l'1 de chunio de 1913 y muerto en Madrit o 18 d'abril de 1999, estió un director cinematografico, guionista y productor cinematografico espanyol, activo en o cine espanyol dende zaguerías d'os anyos 1940.

Inició a suya carrera en escrebindo guions de tematica relichiosa, a o gusto d'o nacional-catolicismo que en ixe inte dominaba en Espanya, pero mientres a suya carrera estió autor de cuantas cintas y guions con a-saber-lo d'exito. Ta,ién treballó t'a televisión, estando responsable de series prou conoixitas como Réquiem por Granada (1991), Lleno, por favor (1993-1994) u Manos a la obra (1998-1999).

En a suya filmografía, se puet destacar bellas cintas como Agustina de Aragón (1950, Juan de Orduña, con Aurora Bautista y Fernando Rey), Balarrasa (1951, José Antonio Nieves Conde, con Fernando Fernán Gómez, María Rosa Salgado, Dina Sten y Luis Prendes), El Tigre de Chamberí (1957, Pedro Luis Ramírez, con José Luis Ozores y Tony Leblanc), Margarita se llama mi amor (1961, Ramón Fernández, con Mercedes Alonso, Antonio Cifariello, Manuel Zarzo y Ángel del Pozo), Sor ye-yé (1967, Ramón Fernández, con Hilda Aguirre, Manuel Gil y Enrique Guzmán), Cateto a babor (1970, Ramón Fernández, con Alfredo Landa, José Gálvez, Florinda Chico, Enriqueta Carballeira, José Sacristán, Ahui Camacho, Margot Cottens, Laly Soldevila y Rafaela Aparicio), u Una abuelita de antes de la guerra (1975, Vicente Escrivá, con Isabel Garcés, Alberto de Mendoza, Helga Liné).

Vinclos externos 
  Vicente Escrivá en IMDb.

Directors cinematograficos d'o País Valenciano
Guionistas d'o País Valenciano
Muertos en Madrit
Naixius de Valencia
Productors cinematograficos d'o País Valenciano
1913 (naixencias)
1999 (muertes)